ΙΙ. Σχέδιο Κοινής Δράσης για την ορθή πρακτική κατά την αμοιβαία συνδρομή επί ποινικών υποθέσεων μεταξύ των κρατών μελών της Ευρωπαϊκής Ένωσης (13300/97-C4-0069/98-98/0903 (CNS))

Το σχέδιο αυτό εγκρίνεται με τις ακόλουθες τροποποιήσεις:

(Τροπολογία 22)

Άρθρο 1, παράγραφος 1

>Αρχικό κείμενο>

1. Εντός 12 μηνών από την έναρξη ισχύος της παρούσας Κοινής Δράσης, κάθε κράτος μέλος καταθέτει στη Γενική Γραμματεία του Συμβουλίου της Ευρωπαϊκής Ένωσης δήλωση ότι θα ακολουθεί την ορθή πρακτική όταν εκτελεί αιτήσεις άλλων κρατών μελών για δικαστική συνδρομή επί ποινικών υποθέσεων και όταν υποβάλλει το ίδιο παρόμοιες αιτήσεις σε άλλα κράτη μέλη.

>Κείμενο μετά την ψηφοφορία στο ΕΚ>

1. Εντός

6 μηνών από την έναρξη ισχύος της παρούσας Κοινής Δράσης, κάθε κράτος μέλος καταθέτει στη Γενική Γραμματεία του Συμβουλίου της Ευρωπαϊκής Ένωσης δήλωση ότι θα ακολουθεί την ορθή πρακτική όταν εκτελεί αιτήσεις άλλων κρατών μελών για δικαστική συνδρομή επί ποινικών υποθέσεων και όταν υποβάλλει το ίδιο παρόμοιες αιτήσεις σε άλλα κράτη μέλη.

(Τροπολογία 23)

Άρθρο 1, παράγραφος 2, εισαγωγική πρόταση και σημεία α) και β)

>Αρχικό κείμενο>

2. Με τις αναφερόμενες στην παράγραφο 1 δηλώσεις, τα κράτη μέλη αναλαμβάνουν την υποχρέωση:

>Κείμενο μετά την ψηφοφορία στο ΕΚ>

2. Με τις αναφερόμενες στην παράγραφο 1 δηλώσεις, τα κράτη μέλη αναλαμβάνουν

τουλάχιστον την υποχρέωση:

>Αρχικό κείμενο>

α) να πιστοποιούν την παραλαβή όλων των αιτήσεων και των γραπτών ερωτημάτων σχετικά με την εκτέλεση αιτήσεων, προς διευκόλυνση της κτήσης αποδεικτικών στοιχείων.

>Κείμενο μετά την ψηφοφορία στο ΕΚ>

α) να πιστοποιούν

εγγράφως την παραλαβή όλων των αιτήσεων και των γραπτών ερωτημάτων σχετικά με την εκτέλεση αιτήσεων, προς διευκόλυνση της κτήσης αποδεικτικών στοιχείων

>Αρχικό κείμενο>

β) κατά την πιστοποίηση της παραλαβής των αιτήσεων και των ερωτημάτων που αναφέρονται στην παρούσα παράγραφο, να παρέχουν στις αιτούσες αρχές το όνομα του υπεύθυνου για την εκτέλεση προσώπου και τα στοιχεία που απαιτούνται για να έλθει κανείς σε επαφή με αυτό, μεταξύ των οποίων αριθμούς τηλεφώνου και τηλεομοιοτυπίας και αριθμούς για επείγουσα επαφή καθ' όλο το εικοσιτετράωρο.

>Κείμενο μετά την ψηφοφορία στο ΕΚ>

β) κατά την πιστοποίηση της παραλαβής των αιτήσεων και των ερωτημάτων που αναφέρονται στην παρούσα παράγραφο, να παρέχουν

το ταχύτερο δυνατό στις αιτούσες αρχές το όνομα του υπεύθυνου για την εκτέλεση προσώπου και τα στοιχεία που απαιτούνται για να έλθει κανείς σε επαφή με αυτό, μεταξύ των οποίων αριθμούς τηλεφώνου και τηλεομοιοτυπίας, και αριθμούς για επείγουσα επαφή καθ' όλο το εικοσιτετράωρο.

(Τροπολογία 24)

Άρθρο 1, παράγραφος 3

Παράγραφος 3 και νέα παράγραφος 4

>Αρχικό κείμενο>

3. Τα κράτη μέλη μπορούν, με την επιφύλαξη της παραγράφου 2, να τροποποιούν ανά πάσα στιγμή τις δηλώσεις που υποβάλλονται σύμφωνα με το παρόν άρθρο δια της κατάθεσης νέας δηλώσεως στη Γενική Γραμματεία του Συμβουλίου της Ευρωπαϊκής Ένωσης. Η νέα δήλωση θα πρέπει να αποσκοπεί στην περαιτέρω βελτίωση της ορθής πρακτικής κατά την εκτέλεση αιτήσεων δικαστικής συνδρομής επί ποινικών υποθέσεων.

>Κείμενο μετά την ψηφοφορία στο ΕΚ>

3. Τα κράτη μέλη μπορούν, με την επιφύλαξη της παραγράφου 2, να τροποποιούν ανά πάσα στιγμή τις δηλώσεις που υποβάλλονται σύμφωνα με το παρόν άρθρο δια της κατάθεσης νέας δηλώσεως στη Γενική Γραμματεία του Συμβουλίου της Ευρωπαϊκής Ένωσης. Η νέα δήλωση

που στοχεύει να τροποιήσει την προηγούμενη θα πρέπει να αποσκοπεί στην περαιτέρω βελτίωση της ορθής πρακτικής κατά την εκτέλεση αιτήσεων δικαστικής συνδρομής επί ποινικών υποθέσεων,σύμφωνα με το πνεύμα του άρθρου 1, παράγραφος 1 της Ευρωπαϊκής Σύμβασης αμοιβαίας δικαστικής συνδρομής σε ποινικές υποθέσεις της 20ης Απριλίου 1959..

>Αρχικό κείμενο>

>Κείμενο μετά την ψηφοφορία στο ΕΚ>

3α. Κάθε δήλωση που υποβάλλεται σύμφωνα με το παρόν άρθρο, συμπεριλαμβανομένων των τροποποιητικών δηλώσεων που προβλέπονται στην παράγραφο 3, τίθεται αμέσως στη διάθεση του ευρωπαϊκού δικαστικού δικτύου.

(Τροπολογία 25)

Άρθρο 2

>Αρχικό κείμενο>

Χωρίς να θίγεται ο μηχανισμός αξιολόγησης της εφαρμογής και της υλοποίησης των διεθνών δεσμεύσεων σε εθνικό επίπεδο, τον οποίο θέσπισε το Συμβούλιο στις ... Δεκεμβρίου 1997, κάθε κράτος μέλος ελέγχει τη συμμόρφωση προς τις δεσμεύσεις που ανέλαβε δυνάμει του άρθρου 1, καθώς και τα χρονικά διαστήματα τα οποία απαιτούνται για την εκτέλεση αιτήσεων άλλων κρατών μελών, και ορίζει στόχους για τη βελτίωση της συμμόρφωσης και για τη μείωση των καθυστερήσεων. Μέχρι την 1η Απριλίου εκάστου έτους, κάθε κράτος μέλος καταθέτει στη Γενική Γραμματεία του Συμβουλίου της Ευρωπαϊκής Ένωσης ετήσια έκθεση με τα αποτελέσματα του ελέγχου. Η πρώτη ετήσια έκθεση κάθε κράτους μέλους κατατίθεται το αργότερο την 1η Απριλίου (1999) και καλύπτει το διάστημα από την κατάθεση, σύμφωνα με την παράγραφο 1 του άρθρου 1, της πρώτης δήλωσης του κράτους μέλους, μέχρι την 1η Ιανουαρίου 1999.

>Κείμενο μετά την ψηφοφορία στο ΕΚ>

Χωρίς να θίγεται ο μηχανισμός αξιολόγησης της εφαρμογής και της υλοποίησης των διεθνών δεσμεύσεων σε εθνικό επίπεδο, τον οποίο θέσπισε το Συμβούλιο στις ... Δεκεμβρίου 1997, κάθε κράτος μέλος

εκπονεί κάθε χρόνο έκθεση σχετικά με την τήρηση των υποχρεώσεων που έχουν αναληφθεί σύμφωνα με το άρθρο1, η οποία περιλαμβάνει επισκόπηση και στατιστικές όσον αφορά την εκτέλεση αιτήσεων αμοιβαίας συνδρομής που έχουν ληφθεί από τα άλλα κράτη μέλη και, ενδεχομένως, την αναφορά στόχων βελτίωσης της τήρησης των υποχρεώσεων και των προθεσμιών εκτέλεσης των ενεργειών αμοιβαίας συνδρομής. Η έκθεση αυτή κατατίθεται κάθε χρόνο πριν την 1η Απριλίου στη Γενική Γραμματεία του Συμβουλίου της Ευρωπαϊκής Ένωσης η οποία το θέτει αμέσως στη διάθεση του ευρωπαϊκού δικαστικού δικτύου. Η πρώτη ετήσια έκθεση κάθε κράτους μέλους κατατίθεται το αργότερο την 1η Απριλίου (1999) και καλύπτει το διάστημα από την κατάθεση, σύμφωνα με την παράγραφο 1 του άρθρου 1, της πρώτης δήλωσης του κράτους μέλους, μέχρι την 1η Ιανουαρίου 1999.

(Τροπολογία 26)

Άρθρο 3, τίτλος

>Αρχικό κείμενο>

Ευρωπαϊκό Δικαστικό Δίκτυο

>Κείμενο μετά την ψηφοφορία στο ΕΚ>

Έκθεση του Ευρωπαϊκού Δικαστικού Δικτύου.

(Τροπολογία 27)

Άρθρο 3

>Αρχικό κείμενο>

Η Γενική Γραμματεία του Συμβουλίου της Ευρωπαϊκής Ένωσης θέτει τις δηλώσεις του άρθρου 1 και τις ετήσιες εκθέσεις του άρθρου 2 στη διάθεση του Ευρωπαϊκού Δικαστικού Δικτύου, ευθύς μόλις κατατεθούν.

>Κείμενο μετά την ψηφοφορία στο ΕΚ>

Το ευρωπαϊκό δικαστικό δίκτυο εκπονεί κάθε χρόνο, προς το Συμβούλιο, πριν την 1η Ιουλίου, ανακεφαλαιωτική έκθεση σχετικά με την κατάσταση στην Ευρωπαϊκή Ένωση, με αξιολόγηση των εθνικών εκθέσεων σε σχέση με τις δηλώσεις που προβλέπονται στο άρθρο 1, παρέχει αριθμητικά στοιχεία όσον αφορά τη λειτουργία της αμοιβαίας δικαστικής συνδρομής σε ποινικές υποθέσεις και διατυπώνει συστάσεις.

>Αρχικό κείμενο>

>Κείμενο μετά την ψηφοφορία στο ΕΚ>

Η ετήσια έκθεση του ευρωπαϊκού δικαστικού δικτύου τίθεται στη διάθεση των κρατών μελών τα οποία μπορούν να παραδόσουν αντιρρήσεις και παρατηρήσεις στη γραμματεία του Συμβουλίου, και διαβιβάζεται επίσης προς ενημέρωση στην Ευρωπαϊκή Επιτροπή και το Ευρωπαϊκό Κοινοβούλιο

Νομοθετικό ψήφισμα που αποτελεί τη γνωμοδότηση του Ευρωπαϊκού Κοινοβουλίου σχετικά με το σχέδιο κοινής δράσης για την ορθή πρακτική κατά την αμοιβαία συνδρομή επί ποινικών υποθέσεων μεταξύ των κρατών μελών της Ευρωπαϊκής Ένωσης (13300/97 - C4-0069/98 - 98/0903 (CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη το σχέδιο του Συμβουλίου (13300/97 - 98/0903 (CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο Κ.6, δεύτερο εδάφιο, της Συνθήκης για την Ευρωπαϊκή Ένωση (C4-0069/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Πολιτικών Ελευθεριών και Εσωτερικών Υποθέσεων και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (A4-0122/98),

1. εγκρίνει, με την επιφύλαξη των τροποποιήσεων που επέφερε σε αυτό, το σχέδιο του Συμβουλίου;

2. καλεί το Συμβούλιο να τροποποιήσει αναλόγως το σχέδιό του;

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά;

4. ζητεί να κληθεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει ουσιαστικές τροποποιήσεις στο σχέδιο του;

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.